ད་ཡོད་རྒྱ་གར་གྱིས་རྡུལ་མཚོན་འཕུར་མདའ་འབྲིང་གྲས་མེ་འབར་གཉིས་པ་ཁོ་ནས་སྤྱི་ལེ་ལྷག་སྙོབ་ཀྱི་ཡོད།དེ་ལྟར་ན་འཕུར་མདའ་དེ་ཁོ་ནས་རྒྱ་ནག་ནུབ་ཁུལ་དང་།དབུས་ཁུལ།ལྷོ་ཁུལ་བཅས་སུ་སྙོབ་ནུས་པར་བརྗོད།དེ་བཞིན་རྒྱ་གར་གྱི་རྡུལ་མཚོན་འཕུར་མདའ་མེ་འབར་བཞི་པ་རྒྱ་གར་བྱང་ཤར་ཁུལ་ནས་འཕེན་ཚེ།རྒྱ་ནག་ཁྱོན་ཡོངས་མ་ཟིན་ཙམ་གཏོར་རྒོལ་གཏོང་ནུས་ལྡན་ཟེར།དེའི་ནང་དུ་རྒྱ་ནག་གི་རྒྱལ་ས་པེ་ཅིན།རྒྱ་ནག་གི་གྲོང་ཁྱེར་ཆེ་ཤོས་དང་རྒྱལ་སྤྱིའི་ཚོང་གི་ལྟེ་གནས་སུ་གྲགས་པ་ཧྲང་ཧེ་གྲོང་ཁྱེར་ཡང་ཚུད་ཀྱི་ཡོད་འདུགད་དུང་རྒྱ་གར་གྱིས་མུ་མཐུད་ནུས་ཁུངས་རིམ་པ་གསུམ་ལྡན་གྱི་མེ་འབར་ལྔ་པ་བཟོ་སྐྲུན་བྱེད་བཞིན་ཡོད་པར་བརྗོད།